CELEX: 32020R1480
Language: da
Date: 2020-10-14 00:00:00
Title: Rådets gennemførelsesforordning (EU) 2020/1480 af 14. oktober 2020 om gennemførelse af forordning (EU) 2018/1542 om restriktive foranstaltninger mod spredning og brug af kemiske våben

15.10.2020   
               
               
                  DA
               
               
                  Den Europæiske Unions Tidende
               
               
                  L 341/1
               
            
         RÅDETS GENNEMFØRELSESFORORDNING (EU) 2020/1480
         af 14. oktober 2020
         om gennemførelse af forordning (EU) 2018/1542 om restriktive foranstaltninger mod spredning og brug af kemiske våben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2018/1542 af 15. oktober 2018 om restriktive foranstaltninger mod spredning og brug af kemiske våben (1), særlig artikel 12,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. oktober 2018 vedtog Rådet forordning (EU) 2018/1542.
                  
               
                     (2)
                  
                  
                     Den 20. august 2020 blev Aleksej Navalnyj, en fremtrædende oppositionsleder i Rusland, indlagt på et hospital i Omsk, Den Russiske Føderation, som følge af sin alvorlige helbredstilstand.
                  
               
                     (3)
                  
                  
                     Den 22. august 2020 blev Aleksej Navalnyj bragt til Berlin, Tyskland, hvor han blev undersøgt omhyggeligt.
                  
               
                     (4)
                  
                  
                     Den 2. september 2020 bekendtgjorde regeringen i Forbundsrepublikken Tyskland, at et specialiseret laboratorium i forbundshæren havde fundet bevis for, at Aleksej Navalnyj havde været udsat for forgiftning med en giftig nervegas af gruppen Novitjok. Dette resultat blev efterfølgende bekræftet af laboratorier i Frankrig og Sverige som bekendtgjort den 14. september 2020.
                  
               
                     (5)
                  
                  
                     Det Europæiske Råd fordømte mordforsøget på Aleksej Navalnyj i sine konklusioner af 1. og 2. oktober 2020. Brugen af kemiske våben udgør en alvorlig overtrædelse af folkeretten. Det Europæiske Råd opfordrede Den Russiske Føderations myndigheder til fuldt ud at samarbejde med Organisationen for Forbud mod Kemiske Våben for at sikre en upartisk international efterforskning og få stillet de ansvarlige for en domstol.
                  
               
                     (6)
                  
                  
                     I denne forbindelse og i lyset af den fortsatte trussel, som spredning og brug af kemiske våben udgør, bør seks personer og én enhed opføres på listen over fysiske og juridiske personer, enheder og organer, der er omfattet af restriktive foranstaltninger, jf. bilag I til forordning (EU) 2018/1542.
                  
               
                     (7)
                  
                  
                     Bilag I til forordning (EU) 2018/1542 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Bilag I til forordning (EU) 2018/1542 ændres som anført i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. oktober 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  EUT L 259 af 16.10.2018, s. 12.
      
      
         
            BILAG
            Følgende personer og enhed tilføjes på listen i bilag I til forordning (EU) 2018/1542:
            A.   FYSISKE PERSONER
            
            
               
                           
                              Navn
                           
                        
                        
                           
                              Identificerende oplysninger
                           
                        
                        
                           
                              Begrundelse for opførelsen
                           
                        
                        
                           
                              Dato for opførelse
                           
                        
                     
                           
                                       "10.
                                    
                                    
                                       Andrei Veniaminovich YARIN
                                       (Андрей Вениаминович ЯРИН)
                                    
                                 
                        
                           Køn: mand
                           Født: den 13. februar 1970
                           Fødested: Nizhny Tagil
                           Nationalitet: russisk
                           Titel: chef for præsidentens direktorat for indenrigspolitik
                        
                        
                           Andrei Yarin er chef for præsidentens direktorat for indenrigspolitik i præsidentens kabinet i Den Russiske Føderation. I denne funktion er han ansvarlig for udformning og gennemførelse af interne politiske retningslinjer. Andrei Yarin blev også udpeget til en taskforce i præsidentens kabinet, hvis rolle var at modvirke Alexei Navalnys indflydelse i det russiske samfund, blandt andet ved hjælp af operationer, som skulle miskreditere ham.
                           Alexei Navalny har været mål for systematisk chikane og undertrykkelse fra statens og retslige aktørers side i Den Russiske Føderation på grund af sin fremtrædende rolle inden for den politiske opposition.
                        
                        
                           15.10.2020
                        
                     
                            
                        
                        
                            
                        
                        
                           Alexei Navalnys aktiviteter blev nøje overvåget af Den Russiske Føderations myndigheder under hans rejse til Sibirien i august 2020. Den 20. august 2020 blev han alvorligt syg og indlagt på et hospital i Omsk, Den Russiske Føderation. Den 22. august 2020 blev han transporteret til et hospital i Berlin, Tyskland. Et specialiseret laboratorium i Tyskland fandt efterfølgende klare beviser for, at Alexei Navalny var blevet forgiftet med en nervegift i gruppen novitjok, og dette blev bekræftet af laboratorier i Frankrig og Sverige. Kun statslige myndigheder i Den Russiske Føderation har adgang til denne gift.
                           Under disse omstændigheder er det rimeligt at konkludere, at forgiftningen af Aleksei Navalnyj kun var mulig med præsidentens kabinets samtykke. Andrei Yarin er som følge af sin rolle inden for den øverste ledelse i dette kabinet derfor ansvarlig for at motivere og yde støtte til de personer, der udførte eller var involveret i forgiftningen af Alexei Navalny med nervegiften novitjok, som i henhold til konventionen om kemiske våben udgør brug af et kemisk våben.
                        
                        
                            
                        
                     
                           
                                       11.
                                    
                                    
                                       Sergei Vladilenovich KIRIYENKO
                                       (Сергей Владиленович КИРИЕНКО)
                                    
                                 
                        
                           Køn: mand
                           Født: den 26. juli 1962
                           Fødested: Sukhumi
                           Nationalitet: russisk
                           Titel: første vicepersonalechef i præsidentens kabinet
                        
                        
                           Sergei Kiriyenko er første vicepersonalechef i præsidenten for Den Russiske Føderations kabinet. I denne funktion har han ansvaret for indre anliggender, herunder politiske grupper og aktiviteter.
                           Alexei Navalny har været mål for systematisk chikane og undertrykkelse fra statens og retslige aktørers side i Den Russiske Føderation på grund af sin fremtrædende rolle inden for den politiske opposition.
                           Alexei Navalnys aktiviteter blev nøje overvåget af Den Russiske Føderations myndigheder under hans rejse til Sibirien i august 2020. Den 20. august 2020 blev han alvorligt syg og indlagt på et hospital i Omsk, Den Russiske Føderation. Den 22. august 2020 blev han transporet til et hospital i Berlin, Tyskland. Et specialiseret laboratorium i Tyskland fandt efterfølgende klare beviser for, at Alexei Navalny var blevet forgiftet med en nervegift i gruppen novitjok, og dette blev bekræftet af laboratorier i Frankrig og Sverige. Kun statslige myndigheder i Den Russiske Føderation har adgang til denne gift.
                        
                        
                           15.10.2020
                        
                     
                            
                        
                        
                            
                        
                        
                           Under disse omstændigheder er det rimeligt at konkludere, at forgiftningen af Alexei Navalny kun var mulig med præsidentens kabinets samtykke. Sergei Kiriyenko er som følge af sin rolle inden for den øverste ledelse i dette kabinet derfor ansvarlig for at motivere og yde støtte til de personer, der udførte eller var involveret i forgiftningen af Alexei Navalny med nervegiften novitjok, som i henhold til konventionen om kemiske våben udgør brug af et kemisk våben.
                        
                        
                            
                        
                     
                           
                                       12.
                                    
                                    
                                       Sergei Ivanovich MENYAILO
                                       (Сергей Иванович МЕНЯЙЛО)
                                    
                                 
                        
                           Køn: mand
                           Født: den 22. august 1960
                           Fødested: Alagir
                           Nationalitet: russisk
                           Titel: befuldmægtiget repræsentant for præsidenten for Den Russiske Føderation i Det Føderale Distrikt Sibirien.
                        
                        
                           Sergei Menyailo er befuldmægtige repræsentant for præsidenten for Den Russiske Føderation i Det Føderale Distrikt Sibirien, og i denne egenskab er han ansvarlig for at sikre gennemførelse af præsidentens forfatningsmæssige beføjelser, herunder gennemførelse af statens indenrigs- og udenrigspolitik. Sergei Menyailo er også ikkepermanent medlem af Den Russiske Føderations sikkerhedsråd.
                           Alexei Navalny har været mål for systematisk chikane og undertrykkelse fra statens og retslige aktørers side i Den Russiske Føderation på grund af sin fremtrædende rolle inden for den politiske opposition.
                        
                        
                           15.10.2020
                        
                     
                            
                        
                        
                            
                        
                        
                           Alexei Navalnys aktiviteter blev nøje overvåget af Den Russiske Føderations myndigheder under hans rejse til Sibirien i august 2020. Den 20. august 2020 blev han alvorligt syg og indlagt på et hospital i Omsk, Den Russiske Føderation. Den 22. august 2020 blev han transporteret til et hospital i Berlin, Tyskland. Et specialiseret laboratorium i Tyskland fandt efterfølgende klare beviser for, at Alexei Navalny var blevet forgiftet med en nervegift i gruppen novitjok, og dette blev bekræftet af laboratorier i Frankrig og Sverige. Kun statslige myndigheder i Den Russiske Føderation har adgang til denne gift.
                           Under disse omstændigheder er det rimeligt at konkludere, at forgiftningen af Aleksei Navalnyj kun var mulig med præsidentens kabinets samtykke.
                           Sergei Menyailo er som følge af sin rolle inden for den øverste ledelse som repræsentant for dette kabinet i Det Føderale Distrikt Sibirien derfor ansvarlig for at motivere og yde støtte til de personer, der udførte eller var involveret i forgiftningen af Alexei Navalny med nervegiften novitjok, som i henhold til konventionen om kemiske våben udgør brug af et kemisk våben.
                        
                        
                            
                        
                     
                           
                                       13.
                                    
                                    
                                       Aleksandr Vasilievich BORTNIKOV
                                       (Александр Васильевич БОРТНИКОВ)
                                    
                                 
                        
                           Køn: mand
                           Født: den 15. november 1951
                           Fødested: Perm
                           Nationalitet: russisk
                           Titel: direktør for Den Russiske Føderations Føderale Sikkerhedstjeneste
                        
                        
                           Aleksandr Bortnikov er direktør for Den Russiske Føderations Føderale Sikkerhedstjeneste, og i denne egenskab er han ansvarlig for Ruslands øverste sikkerhedsbureaus aktiviteter.
                           Aleksei Navalnyj har været mål for systematisk chikane og undertrykkelse fra statens og retslige aktørers side i Den Russiske Føderation på grund af sin fremtrædende rolle inden for den politiske opposition.
                           Alexei Navalnys aktiviteter blev nøje overvåget af Den Russiske Føderations Føderale Sikkerhedstjeneste under hans rejse til Sibirien i august 2020. Den 20. august 2020 blev han alvorligt syg og indlagt på et hospital i Omsk, Den Russiske Føderation. Den 22. august 2020 blev han transporteret til et hospital i Berlin, Tyskland. Et specialiseret laboratorium i Tyskland fandt efterfølgende klare beviser for, at Alexei Navalny var blevet forgiftet med en nervegift i gruppen novitjok, og dette blev bekræftet af laboratorier i Frankrig og Sverige. Kun statslige myndigheder i Den Russiske Føderation har adgang til denne gift.
                        
                        
                           15.10.2020
                        
                     
                            
                        
                        
                            
                        
                        
                           Under disse omstændigheder, og under hensyntagen til at Alexei Navalny var under overvågning på det tidspunkt, hvor han blev forgiftet, er det rimeligt at konkludere, at forgiftningen kun var mulig med Den Føderale Sikkerhedstjenestes medvirken.
                           Aleksandr Bortnikov er som følge af sin rolle inden for den øverste ledelse i Den Føderale Sikkerhedstjeneste derfor ansvarlig for at yde støtte til de personer, der udførte eller var involveret i forgiftningen af Alexei Navalny med nervegiften novitjok, som i henhold til konventionen om kemiske våben udgør brug af et kemisk våben.
                        
                        
                            
                        
                     
                           
                                       14.
                                    
                                    
                                       Pavel Anatolievich POPOV
                                       (Павел Анатольевич ПОПОВ)
                                    
                                 
                        
                           Køn: mand
                           Født: den 1. januar 1957
                           Fødested: Krasnoyarsk;
                           Nationalitet: russisk
                           Titel: viceforsvarsminister i Den Russiske Føderation
                        
                        
                           Pavel Popov er viceminister i Den Russiske Føderations forsvarsministerium og har i denne egenskab det overordnede ansvar for forskningsaktiviteter. Dette omfatter kontrol med og udvikling af ministeriets videnskabelige og tekniske kapacitet, herunder udvikling af potentielle og modernisering af eksisterende våben og militært udstyr.
                           Det russiske forsvarsministerium overtog ansvaret for de lagre af kemiske våben, der har tilhørt Sovjetunionen, og for sikker lagring heraf, indtil destruktionen kunne fuldføres.
                        
                        
                           15.10.2020
                        
                     
                            
                        
                        
                            
                        
                        
                           Alexei Navalny blev den 20. august 2020 alvorligt syg og indlagt på et hospital i Omsk, Den Russiske Føderation. Den 22. august 2020 blev han transporteret til et hospital i Berlin, Tyskland. Et specialiseret laboratorium i Tyskland fandt efterfølgende klare beviser for, at Alexei Navalny var blevet forgiftet med en nervegift i gruppen novitjok, og dette blev bekræftet af laboratorier i Frankrig og Sverige. Kun statslige myndigheder i Den Russiske Føderation har adgang til denne gift.
                        
                        
                            
                        
                     
                            
                        
                        
                            
                        
                        
                           Som følge af forsvarsministeriets overordnede ansvar for sikker lagring og destruktion af kemiske våben kan brugen af sådanne kemiske våben på Den Russiske Føderations område kun være et resultat af en tilsigtet handling eller forsømmelse fra forsvarsministeriets og dets politiske lederskabs side.
                           Pavel Popov er som følge af sin rolle inden for den øverste ledelse i Den Russiske Føderations forsvarsministerium derfor ansvarlig for at bistå de personer, der udførte eller var involveret i forgiftningen af Alexei Navalny med nervegiften novitjok, som i henhold til konventionen om kemiske våben udgør brug af et kemisk våben.
                        
                        
                            
                        
                     
                           
                                       15.
                                    
                                    
                                       Aleksei Yurievich KRIVORUCHKO
                                       (Алексей Юрьевич КРИВОРУЧКО)
                                    
                                 
                        
                           Køn: mand
                           Født: den 17. juli 1975
                           Fødested: Stavropol
                           Nationalitet: russisk
                           Titel: viceforsvarsminister i Den Russiske Føderation
                        
                        
                           Aleksei Krivoruchko er viceminister i Den Russiske Føderations forsvarsministerium og har det overordnede ansvar for forsvarsmateriel. Dette omfatter kontrol med ministeriets lagre af våben og militært udstyr. Han er også ansvarlig for destruktion heraf inden for rammerne af forsvarsministeriets gennemførelse af internationale traktater.
                           Det russiske forsvarsministerium overtog ansvaret for de lagre af kemiske våben, der har tilhørt Sovjetunionen, og for sikker lagring heraf, indtil destruktionen kunne fuldføres.
                        
                        
                           15.10.2020
                        
                     
                            
                        
                        
                            
                        
                        
                           Alexei Navalny blev den 20. august 2020 alvorligt syg og indlagt på et hospital i Omsk, Den Russiske Føderation. Den 22. august 2020 blev han transporteret til et hospital i Berlin, Tyskland. Et specialiseret laboratorium i Tyskland fandt efterfølgende klare beviser for, at Alexei Navalny var blevet forgiftet med en nervegift i gruppen novitjok, og dette blev bekræftet af laboratorier i Frankrig og Sverige. Kun statslige myndigheder i Den Russiske Føderation har adgang til denne gift.
                        
                        
                            
                        
                     
                            
                        
                        
                            
                        
                        
                           Som følge af forsvarsministeriets overordnede ansvar for sikker lagring og destruktion af kemiske våben kan brugen af sådanne kemiske våben på Den Russiske Føderations område kun være et resultat af en tilsigtet handling eller forsømmelse fra forsvarsministeriets og dets politiske lederskabs side.
                           Aleksei Krivoruchko er som følge af sin rolle inden for den øverste ledelse i Den Russiske Føderations forsvarsministerium derfor ansvarlig for at bistå de personer, der udførte eller var involveret i forgiftningen af Alexei Navalny med nervegiften novitjok, som i henhold til konventionen om kemiske våben udgør brug af et kemisk våben.
                        
                        
                            
                        
                     
            B.   JURIDISKE PERSONER, ENHEDER OG ORGANER
            
            
               
                           
                              Navn
                           
                        
                        
                           
                              Identificerende oplysninger
                           
                        
                        
                           
                              Begrundelse for opførelsen
                           
                        
                        
                           
                              Dato for opførelse
                           
                        
                     
                           
                                       "2.
                                    
                                    
                                       State Scientific Research Institute for Organic Chemistry and Technology (GosNIIOKhT)
                                       (Государственный научно-исследовательский институт органической химии и технологии)
                                    
                                 
                        
                           Adresse: Shosse Entuziastov 23, 11 124  Moscow, Moscow Oblast, Russia
                           Telefon: +7 (495) 673 7530
                           Fax: +7 (495) 673 2218
                           Websted: http://gosniiokht.ru
                           E-mail: dir@gosniiokht.ru
                        
                        
                           State Scientific Research Institute for Organic Chemistry and Technology (GosNIIOKhT) er et statsligt forskningsinstitut med ansvar for destruktion af lagre af kemiske våben, der har tilhørt Sovjetunionen.
                           Instituttet var i sin oprindelige rolle før 1994 involveret i udvikling og fremstilling af kemiske våben, herunder den nervegift, der nu er kendt som "novitjok". Efter 1994 deltog instituttet i regeringens program for destruktion af de lagre af kemiske våben, der har tilhørt Sovjetunionen.
                        
                        
                           15.10.2020
                        
                     
                            
                        
                        
                            
                        
                        
                           Alexei Navalny blev den 20. august 2020 alvorligt syg og indlagt på et hospital i Omsk, Den Russiske Føderation. Den 22. august 2020 blev han transporteret til et hospital i Berlin, Tyskland. Et specialiseret laboratorium i Tyskland fandt efterfølgende klare beviser for, at Alexei Navalny var blevet forgiftet med en nervegift i gruppen novitjok, og dette blev bekræftet af laboratorier i Frankrig og Sverige. Kun statslige myndigheder i Den Russiske Føderation har adgang til denne gift.
                           Anvendelse af en nervegift i gruppen novitjok er derfor kun mulig, hvis instituttet har forsømt sit ansvar for at destruere lagrene af kemiske våben.